cyanic-selkie/wikianc huggingface dataset:
Skarðsströnd
thumb|Skarðsströnd Skarðsströnd er sveit í Dalasýslu, sem er á milli Hvammsfjarðar og Gilsfjarðar. Mörkin milli Fellsstrandar og Skarðsstrandar eru um Klofning, klettarana fram af Klofningsfjalli, sem skilur á milli sveitanna. Skarðsströnd nær svo inn að Fagradalsá, en þar tekur Saurbærinn við.
Nokkuð breitt undirlendi er frá Klofningi að Skarði á Skarðsströnd en þar eru margir bæir farnir í eyði þótt landið sé vel gróið og búsældarlegt. Ballará er þó enn í byggð. Þar bjó meðal annars Pétur Einarsson, sem skrifaði Ballarárannál. Seinna bjó þar séra Eggert Jónsson, sem sumir telja að hafi að hluta verið fyrirmyndin að séra Sigvalda í Manni og konu eftir Jón Thoroddsen.
Helsta höfuðból á Skarðsströnd og raunar eitt helsta höfuðból landsins fyrr á öldum er Skarð. Þar hefur sama ættin búið frá 11. öld og jafnvel allt frá landnámsöld. Margir þekktir einstaklingar af ætt Skarðverja hafa búið á Skarði og þekktust allra kannski Ólöf ríka Loftsdóttir, sem bjó á Skarði á 15. öld. Kirkja er á Skarði og átti hún áður margt góðra gripa en nu er fátt eftir nema altaristafla sem sagt er að Ólöf hafi gefið. Tvær frægar skinnbækur eru líka kenndar við Skarð. Í Skarðsstöð, hinni fornu höfn Skarðverja, er smábátahöfn og er þar nokkur útgerð, ekki síst á grásleppu. Þar var fyrsta fasta verslun í Dalasýslu og hófst 1890.
Nokkru innar á ströndinni er höfuðbólið Búðardalur, sem ekki má rugla saman við kauptúnið Búðardal við Hvammsfjörð. Þekktastur bænda í Búðardal er Magnús Ketilsson sýslumaður, sem stundaði þar merkar jarðyrkjutilraunir á 18. öld og skrifaði fjölda fræðirita.
Innst á Skarðsströnd eru svo bæirnir Ytri- og Innri-Fagridalur. Í Ytri-Fagradal er nú unnið að sauðfjárræktarverkefni sem felst í því að ala lömb á hvönn, sem þykir skila sér í bragðinu af kjötinu.
Mazarin kardináli
thumb|right|Málverk af Mazarin eftir [[Pierre Mignard frá 1658-1660.]] Jules Mazarin, áður Giulio Raimondo Mazzarino (14. júlí 1602 – 9. mars 1661) var franskur stjórnmálamaður af ítölskum uppruna. Hann var aðalráðgjafi Frakkakonungs frá 1642 til dauðadags og tók við af læriföður sínum, Richelieu. Hann hélt áfram andstöðu Richelieus við Habsborgara og lagði grunninn að útþenslustefnu Frakka í valdatíð Loðvíks 14.. Hann var samningamaður fyrir hönd Frakklands þegar Vestfalíufriðurinn var undirritaður 1648 þar sem Frakkar fengu héraðið Alsace.
Vetrarferðin
Vetrarferðin (Vetrarferðin (Winterreise) er ljóðaflokkur eftir Franz Schubert við ljóð Wilhelms Müller. Vetrarferðin er í tveimur hlutum, með tólf kvæðum í hvorum hluta og segir sögu af ungum manni, óendurgoldinni ást hans og ferðalagi hans að vetri.
Tadashi Nakamura
Tadashi Nakamura (fæddur10. júní 1971) er japanskur fyrrverandi knattspyrnumaður. Hann spilaði 16 leiki með landsliðinu.
Solanum
Solanum er stór og fjölbreytt ættkvísl blómstrandi plantna, sem inniheldur tvær mikilvægar nytjaplöntur; kartöflur og tómata. Einnig eru margar skrautplöntur innan ættkvíslarinnar.
Solanum tegundir sýna mikinn breytileika í vaxtareiginleikum, frá einærum plöntum til fjölærra, klifurjurtir, runnar og lítil tré. Margar ættkvíslir sem áður voru taldar sjálfstæðar eins og Lycopersicon (tómatar) og Cyphomandra eru nú settar undir Solanum sem undirættkvíslir eða deildir. Þannig telur ættkvíslin nú um 1,500–2,000 tegundir.
Nafn
Ættkvíslarnafnið var fyrst notað af Pliny eldri (23–79) yfir plöntu sem var einnig nefnd strychnos, líklegast S. nigrum. Uppruni orðsins er óviss, hugsanlega dreginn af latneska orðinu sol, í merkingunni "sól", með vísun í að hún væri á sólríkum stað. Annar möguleiki er að rótin er solare, í merkingunni "að róa", eða solamen, í merkingunni "hugga", sem væri vísun í virkni jurtasrinnar.
New Horizons
thumb|right|Mynd listamanns af New Horizons við Plútó. New Horizons er geimkönnunarfar á vegum New Frontiers-áætlunar NASA. Það var sent út í geim árið 2006. Aðalverkefni þess var að kanna Plútó og aukaverkefnið að skoða hluti í Kuiper-beltinu sem varð að athugun á loftsteininum 486958 Arrokoth sem það náði 1. janúar 2019. New Horizons er fimmta geimfarið sem nær nægum lausnarhraða til að komast út úr sólkerfinu.
Solanum
Skrautplöntur
Algengustu skrautjurtirnar eru:-
Flokkun
Ættkvíslin var sett af Carl Linnaeus 1753. Niðurdeiling ættkvíslarinnar hefur löngum verið vandamál, en smátt og smátt er að koma samstaða.
Subgenus Bassovia
Section Allophylla Section Cyphomandropsis Section Pachyphylla
Subgenus Leptostemonum
Section Acanthophora Section Androceras: 12 spp. Section Anisantherum
Section Crinitum
Section Croatianum
Section Erythrotrichum Section Graciliflorum
Section Herposolanum Section Irenosolanum Section Ischyracanthum
Section Lasiocarpa Section Melongena Section Micracantha Section Monodolichopus
Section Nycterium
Section Pugiunculifera
Súrsmæruætt
Súrsmæruætt (fræðiheiti: Oxalidaceae ) er ætt blómplantna sem inniheldur hina íslensku súrsmæru. Ættin samanstendur af 5 ættkvíslum með um 570 tegundir.
Solanum
Subgenus Leptostemonum
Section Somalanum
Section Torva
Subgenus Solanum sensu stricto
Section Afrosolanum
Section Anarrhichomenum Section Archaesolanum Section Basarthrum Section Benderianum
Section Brevantherum Section Dulcamara Section Herpystichum
Section Holophylla Section Juglandifolia Section Lemurisolanum
Section Lycopersicoides Section Lycopersicon
Section Macronesiotes
Section Normania
Section Quadrangulare
Section Regmandra
Section Solanum
Áður undir Solanum
Nokkrar tegundir af öðrum ættkvíslum hafa fyrrum verið settar undir Solanum:
Símferopol
thumb|Símferopol. Símferopol (rússneska: Симферопoль, úkraínska: Сімферополь) er borg á suðvesturhluta Krímskaga við Svartahaf. Mannfjöldi var um það bil 332 þúsund árið árið 2014.
Karl Ágúst Úlfsson
Karl Ágúst Úlfsson (f. 4. nóvember 1957) er íslenskur leikari, leikstjóri, rithöfundur, þýðandi og leikskáld. Hann varð stúdent frá Menntaskólanum í Hamrahlíð 1977, lauk námi frá Leiklistarskóla Íslands 1981 og og hefur síðan leikið á leiksviði í sjónvarpi og kvikmyndum. Karl Ágúst lauk meistaragráðu í leikritun og handritagerð við Ohio University árið 1994. Fjögur verka hans hafa verið sett á svið í Bandaríkjunum; The Guarding Angel, A Guy Named Al, Body Parts og The Iceman Is Here. Meðal leikverka Karls Ágústs sem sýnd hafa verið á Íslandi eru Í hvítu myrkri í Þjóðleikhúsinu, söngleikirnir Fagra veröld, Sól & Máni og Gosi í Borgarleikhúsinu og Ó, þessi þjóð í Kaffileikhúsinu, Stóllinn hans afa sem Hafnarfjarðarleikhúsið sýndi á vinnustöðum og sjónvarpsleikritin Fyrsta atriði, Æ, æ og Ást í bakaríi. Ásamt félögum sínum Erni Árnasyni og Sigurði Sigurjónssyni samdi Karl Ágúst leikritið Harrý og Heimir - Með öðrum morðum og söngleikina Gulleyjuna og Umhverfis jörðina á 80 dögum ásamt Sigurði. Þeir félagarnir Karl, Örn og Sigurður sömdu einnig handrit kvikmyndarinnar Harry og Heimir - Morð eru til alls fyrst. Auk þess hefur Karl þýtt yfir fjörutíu leikverk fyrir útvarp og leiksvið, þar á meðal Pétur Gaut eftir Hendrik Ibsen, Leitt hún skyldi vera skækja eftir John Ford, Sporvagninn Girnd eftir Tennisee Williams og söngleikina Kabarett, Saga úr vesturbænum, Galdrakarlinn í Oz, Rent, Syngjandi í rigningunni, Með fullri reisn, Jesus Christ Superstar og Billy Elliot.
Tundurspillir
thumb Tundurspillir er hraðskreitt og lipurt óbrynvarið herskip sem yfirleitt er ætlað að fylgja stærri skipum í skipaflota og er ætlað að verja þau fyrir árásum minni skipa (upphaflega gegn tundurskeytabátum en síðar einnig kafbátum og flugvélum). Tundurspillirinn er vel vopnum búinn; særými tundurspilla er venjulega um 2000-8000 tonn, lengd 100-150 m. Ganghraði þeirra er um 30 sjómílur á klukkustund. Tundurspillir er minni en beitiskip og stærri en freigáta. Þeir eru einkum notaðir í gagnkafbátahernaði og þá sem fylgdarskip stórra herskipa eða skipalesta.
Karl Ágúst Úlfsson
Ef til vill þekkja Íslendingar Karl best sem einn höfunda, leikstjóra og leikara í Spaugstofunni sem hann stofnaði árið 1985 ásamt fjórum félögum sínum. Fyrstu verkefni hópsins voru tvö áramótaskaup á RÚV og útvarpsþættir af ýmsu tagi. Árið 1989 hófu þeir félagarnir að senda út vikulega sjónvarpsþætti, sem fljótlega urðu vinsælasta sjónvarpsefni íslenskrar sjónvarpssögu. Þættirnir báru ýmis nöfn, hétu ýmist  '89 á stöðinni, '90 á Stöðinni, '91 á Stöðinni osfrv. og síðan Stöðvarvík, Enn ein Stöðin og loks Spaugstofan. Þeir héldu velli og óskertum vinsældum allt fram á vorið 2010. Haustið eftir var framleiðslu þeirra haldið áfram á Stöð 2 þar sem þeir voru sýndir í fjóra vetur. Með Spaugstofunni hefur Karl Ágúst skapað margar ódauðlegar persónur, svo sem nirfilinn Silla, Geir löggu og Steindór leigubílstjóra í 25 ár. Auk þess hefur hann starfað sem uppistandari og veislustjóri um árabil og með Spaugstofunni hefur hann ferðast um landið með sýningarnar Í gegnum grínmúrinn, Spaugstofan á fleygiferð og Enn einn hringurinn. Árið 2015 hélt Spaugstofan upp á 30 ára afmæli sitt með kveðjusýningunni Yfir til þín á stóra sviði Þjóðleikhússins. Upphaflega var ætlunin að sýna tvær til fjórar sýningar, en á endanum urðu þær um það bil þrjátíu fyrir fullu húsi. Sama árið sýndi RÚV heimildamynd í tíu þáttum um feril Spaugstofunnar undir titlinum ''Þetta er bara spaug ... stofan.''
Spaugstofan var margoft tilnefnd til Edduverðlauna og hlaut verðlaunin tvisvar, í annað skiptið sem Sjónvarpsþáttur ársins og í hitt skiptið sem Skemmtiþáttur ársins.
Að auki hafa verk Karls oft verið tilnefnd til Grímuverðlauna. Sem dæmi má nefna Gosa (Barnasýning ársins), Pétur Gaut (vann Sýningu ársins) og Ómerktan ópus í Cmoll (Útvarpsleikrit ársins).
Karl hefur einnig lagt nokkra stund á kennslu, bæði í leikritun og skapandi skrifum og meðal annars kennt við Háskóla Íslands, Endurmenntunarstofnun, Listaháskóla Íslands, Leiklistarskóla Bandalags íslenskra leikfélaga, Leiklistarskóla Færeyja og Mesa State College í Colorado. Auk þess hefur hann flutt fjölda fyrirlestra um kímni, hlátur og gildi þess að brosa í lífinu. Hann hefur einnig verið virkur í félagsstörfum, meðal annars starfað í stjórn Félags íslenskra leikara og Félags leikskálda og handritahöfunda auk þess sem hann sat í stjórn Rithöfundasambands Íslands í níu ár. Nýverið hefur Karl bætt við sig enn einu starfsheitinu en það er trumbuleikari og stjórnandi trumbuhringja. Karl hefur sótt námskeið í trommuleik og afríkutöktum víða um heim og hefur síðan verið iðinn við að kynna þetta nýjasta áhugamál sitt fyrir landanum.
Í samvinnu við Ásdísi Olsen, fyrrverandi konuna sína skrifaði Karl bækurnar Ég er bara ég, Kynlega klippt og skorið og Kynlíf, en þær eru kennslubækur í lífsleikni fyrir efri deildir grunnskóla og árið 2007 hlutu þau Ásdís Íslensku Menntaverðlaunin fyrir brautryðjendastarf á sviði námsefnisgerðar. Sama ár var hann útnefndur Bæjarlistamaður Garðabæjar. Karl rekur bókaútgáfuna Undur og Stórmerki, sem einbeitir sér að útgáfu bóku sem snerta lífsleikni, mannrækt og leitina að lífshamingjunni. Þekktustu útgáfur forlagsins eru Meiri hamingja eftir Tal Ben-Shahar og barnabækurnar um Bjarnastaðabangsana.
Árið 2015 gáfu Undur og Stórmerki út bókina Aþena, Ohio, en það er safn örsagna eftir Karl Ágúst, sem hann skrifaði á árunum 1992-'94 þegar hann var í námi í Bandaríkjunum.
Árið 2018 frumsýndi hann fjölskylduleikverkið Í skugga Sveins og er byggt á verki Matthíasar Jochumssonar um Skugga-Svein, það var sýnt í Gaflaraleikhúsinu 2018.
Í viðtali í mars frá 2022 sagði Karl að leiklistarferill hans myndi enda með sýningunni Fíflið sem að var sýnd í Tjarnarbíó haustið 2022. Hann ætlar nú að einbeita sér frekar að rithöfundaferlinum.
Teikniborð
|thumb|right|Graphire4 teikniborð frá [[Wacom.]] thumb|Teikniborð frá Gerber.
Teikniborð eða sjaldan hnitaborð (enska: Graphics tablet) er ílagstæki sem heimilar notendum að handteikna myndir á spjald eins og þeir myndu teikna myndir á blað, sem færast svo inn í tölvuna. Teikniborð samanstendur af flötu yfirborði, sem notandinn má „teikna“ mynd á með fyrirbæri sem líkist penna. Myndin birtist vanalega ekki á töflunni sjálfri, heldur er hún sýnd á tölvuskjánum.
Langskip
thumb|right|Horft framan á [[Ásubergsskipið (mikið endurbyggt).]] Langskip voru seglskip sem saxar og norrænir menn notuðu sem herskip og til að sigla upp ár og leggja upp á grynningar þegar þeir herjuðu á Bretlandseyjum og á meginlandi Evrópu fram til loka Víkingaaldar. Skipin voru lág, mjó og rennileg, súðbyrt með kjöl, hliðarstýri og eitt mastur með ferhyrndu rásegli. Þeim var bæði siglt og róið með árum.
Langskip ristu grunnt og hentuðu því vel til að sigla í grunnu vatni, til að sigla upp á strönd og til að bera yfir farartálma. Þessir sömu eiginleikar gerðu að þau hentuðu síður til úthafssiglinga. Knörrinn var því notaður til landkönnunar og landnáms á eyjunum í Atlantshafi, en hann var bæði hærri og breiðari. alt=Teiknuð mynd af langskipi|thumb|Teiknuð mynd af langskipi
Einkenni
Einkenni langskips voru að þau voru löng, mjó, og þóttu tignarleg. Þetta voru léttir bátar sem ristu grunnt þannig að mótstaða var minni og gátu þau því siglt hraðar. Það gerði þeim kleift að sigla í ám sem voru allt að einn meter að dýpt og að taka land við flest skilyrði hvenær sem þeir vildu, einnig var skipið nógu létt til þess að hægt væri að lyfta því milli ána eða snúa því við og nota botnin fyrir skjól þegar þeir tjölduðu. Langskip voru líka eins á báðum endum þannig að skipið gat siglt afturabak án þess að þurfa að snúa við. Þessi eiginleiki var gagnlegur á siglingum við Norðurlönd þar sem borgarísjakar og hafís reyndust hættulegir. Langskip voru með árar eftir endilöngu skipinu. Seinni útgáfur langskipa voru með rétthyrnd segl fest við eitt mastur sem var staðsett í miðju skipinu. Seglið var notað til að koma í stað eða létta áreynslu ræðara sérstaklega í löngum ferðum. Meðalhraði víkingaskipa var mismunandi milli skipa en var nokkurn veginn  9.3 – 18.5 km/k og hámarkshraði langskips við bestu aðstæður var um það bil 28 km/k.
Saga skipanna
Langskip voru bestu skipin sem í boði voru á þessum tíma og voru þess vegna mjög verðmæt. Skipin voru oft sameign bænda sem bjuggu við sjávarsíðuna og konungar notuðu þau oft í stríði til þess að geta safnað saman stórum her með stuttum fyrirvara. Á meðan norrænir menn notuðu langskip í hernaði voru þau samt mest notuð í herflutninga, en ekki sem herskip til orrustu. Á 9. öld þegar útþensla víkinga var sem mest, gerðu norrænir menn árás af hafi á Frankaveldi, sem var þá í mikilli lægð, með því að sigla upp sjófærar ár eins og Signu. Á 10. öld bundu menn stundum langskip saman fyrir sjóorrustur.
Smíði
Hægt er að rekja fyrstu langskipin til 500 til 300 fyrir Krist, þegar dönsku hjortspring bátarnir voru byggðir. Þeir voru festir með snæri en ekki negldir.
Megaupload
thumb|right|Eftir upptöku lénanna vísuðu þau á þessa mynd. Megaupload var skráardeilingarþjónusta stofnuð af nýsjálendingnum Kim Dotcom skráð í Hong Kong. Síðan hóf starfsemi árið 2005. Þann 19. janúar 2012 gerði Dómsmálaráðuneyti Bandaríkjanna öll lén þjónustunnar upptæk og lét frysta fjármuni fyrirtækisins í Hong Kong. Eigendur síðunnar voru kærðir fyrir að reka starfsemi sem leiddi til brota gegn höfundarétti. Bandarísk stjórnvöld hafa gert kröfu um framsal Dotcom og annarra eigenda síðunnar en úrskurður um slíkt er enn til meðferðar í nýsjálensku réttarkerfi.
Skeggþerna
Skeggþerna (fræðiheiti: Chlidonias hybridus ) er sjófugl af þernuætt. Skeggþerna er lík kríu. Hún verpir í Evrópu en vestur-evrópskar skeggþernur eru farfuglar og flestar fara til Vestur-Afríku yfir veturinn og dvelja  rétt norðan miðbaugs. Skeggþerna hefur sést á Íslandi en ólíklegt er talið að hún muni verpa hérna en talið er að meðalhiti í júlí þurfi að vera um 20°C eða meiri til þess varp geti tekist.
Seung-Hui Cho
Seung-Hui Cho (f. 18. janúar, 1984, d. 16. apríl, 2007), einnig þekktur sem Cho Seung-hui og Seung Cho, var fjöldamorðingi sem skaut 32 manns til bana þann 16. apríl árið 2007. Í átökunum meiddust einnig 29 aðrir. Eftir blóðbaðið framdi Seung-Hui Cho sjálfsmorð. Fjöldamorðið, oft kallað Virginia Tech fjöldamorðið, átti sér staði í Virginia Tech háskólanum í Virguníufylki í Bandaríkjunum.
Saga
Seung-Hui Cho fæddist í Suður-Kóreu í Dobong hverfi í Seoul. Þar bjó fjölskylda hans við fátækt svo þau ákvaðu að flytja til Bandaríkjanna í leit að betra lífi.
Í september 1992 fluttist Seung-Hui Cho og fjölskylda hans til Bandaríkjanna, þá var hann átta ára gamall.
Undirbúningur
Talið er að Seung-Hui Cho hafi notað 9 mm Glock 19 og .22 caliber Walther P22 skammbyssur í fjöldamorðinu. Cho keypti fyrst .22 caliber Walther P22 skammbyssuna þann 22. febrúar árið 2007 á netinu hjá TGSCOM Inc. Þann 13. mars árið 2007 keypti Cho sér svo hina skammbyssuna, 9 mm Glock 19.
Ástæða
Lögreglan fann í herbergi hans blaðaknippi þar sem hann gagnrýnir „ríka krakka“, „siðspillingu“ og „svikahrappa“. Í annarri setningu í knippinu má finna textann „þú gerðir mér þetta“. Allt bendir til að tilgangur morðanna hafi verið hefnd gagnvart fórnarlömbunum sem höfðu áður strítt honum og lagt í einelti.
Miðlunarpakki sendur til NBC
Seung-Hui Cho sendi NBC í New York myndbönd, ljósmyndir og texta sem útskýrði af hverju hann framkvæmdi fjöldamorðið. NBC gaf aðeins út sáralítinn hluta af því sem það fékk frá Cho.
Pontevedra
Pontevedra er borg í Galisíu á Spáni og höfuðborg samnefnds héraðs. Íbúar eru um 83.000 (2014).
Borgin er við flóann Ría de Pontevedra og óshólma Lérez-fljóts. Hún er þekkt fyrir að vera umhverfisvæn, græn og að úrbætur samgangna fyrir gangandi hjólandi og fatlaða. Hún var fyrsta borgin á Spáni til að hafa 30 km lágmarkshraða í miðbænum.
Francis Bacon
Francis Bacon getur átt við um:
Minas Gerais
thumb|Staðsetning Minas Gerais Minas Gerais er fylki í suðaustur-Brasíliu. Það er næst ríkasta fylki landsins og næst fjölmennasta; með rúmar 20 milljónir íbúa. Fylkishöfuðborgin er Beló Horizonte.
Kassúbíska
Kassúbíska er indóevrópskt tungumál af ætt slavneskra tungumála.
Kassúbíska er rituð með afbrigði af Latnesku letri.
Heiðar Guðjónsson
Heiðar Guðjónsson (f. 22. apríl 1972; áður þekktur sem Heiðar Már Guðjónsson ) er íslenskur hagfræðingur og forstjóri Sýnar. Hann hefur starfar fyrir eigið fjárfestingafélag og verið formaður stjórnar Eykon Energy, og varaformaður stjórnar HS Veitna.
Ævi
Heiðar fæddist á Íslandi en ólst upp í Svíþjóð. Faðir hans er Guðjón Magnússon, fyrrverandi aðstoðarlandlæknir, prófessor og rektor og móðir hans Sigrún Gísladóttir, kennari og skólastjóri. Heiðar er kvæntur Sigríði Sól Björnsdóttur og eiga þau þrjú börn.
Heiðar lauk stúdentsprófi við Verslunarskóla Íslands og hagfræðigráðu við Háskóla Íslands.
Árið 2005 varð Heiðar meðeigandi í Novator Partners, London. Í frétt DV frá 2010 var Heiðar sagður „undanfarin ár [hafa] verið í innsta hring með Björgólfi Thor.“
Heiðar varaði við óumflýjanlegri leiðréttingu krónunnar, með tilheyrandi skakkaföllum í efnahagslífinu, frá árinu 2005. Heiðar hefur fullyrt í viðtali að engin lán tengd honum hafi nokkurn tímann verið afskrifuð, né heldur á eignarhaldsfélög sem hann átti hlut í eða sat í stjórn. Heiðar hefur lýst því yfir að hann telji að Ísland eigi að leggja niður íslensku krónuna og taka upp einhliða annan gjaldmiðil.
Hann fór fyrir hópi fjárfesta sem átti hæsta tilboð í opnu útboðsferli Sjóvár 2010. Heiðar hefur stefnt Seðlabanka Íslands vegna vanefnda í kringum útboð Sjóvár. Félagið var selt öðrum aðilum og í kjölfari birtist Heiðar í viðtali og sagði Má Guðmundsson, seðlabankastjóra, hafa hótað að siga lögreglunni á hann og að tilboð hans hafi verið 5 milljörðum hagstæðara en tilboðið sem tekið var. DV hefur sakað hann um að taka stöðu gegn krónunni í aðdraganda bankahrunsins en hann hefur stefnt blaðinu fyrir meiðyrði. Heiðar segir Róbert Wessman dreifa lygum sem DV endurbirtir.
Heiðar gaf út bókina Norðurslóðasókn 2013 sem var á mestölulista Eymundsson haustið 2013.
Heiðar keypti kröfur á Glitni og Kaupþing og fór með þær í Héraðsdóm þar sem hann krafðist þess að gömlu bankarnir yrðu settir í þrot. Kröfuhafar Glitnis keyptu kröfurnar til að forða gjaldþroti og sömdu við ríkið um greiðslu um 500 milljarða í gegnum nauðasamninga.
Stíflugarður
Stíflugarður er mannvirki byggt þvert yfir árfarveg til að tryggja nægjanlegt dýpi fyrir siglingar og til að draga úr vatnshraða með því að skapa straumlítil svæði), tengdur búnaður (fiskistigar, yfirföll eða neyðarlokur til að taka við flóðvatni).
Helgafell (Mosfellssveit)
thumb|Helgafell.
Helgafell er 215 metra fjall við Mosfellsdal og nálægt Mosfellsbæ.
Chris Rock
thumb|Rock, [[2012]] Christopher Julius „Chris“ Rock III (fæddur 1965) er bandarískur leikari og uppistandari.
Campanula filicaulis
Campanula filicaulis er tegund af klukkuætt (Campanulaceae), ættuð frá Algeríu og Morokkó til Tjad.
Selfossbíó
Selfossbíó er eitt fullkomnasta kvikmyndahús á Íslandi. Bíóið tók til starfa þann 14. júlí 2013 eftir að því var lokað af Sambíóunum í október 2012. Breytingar voru gerðar á sýningabúnaði og var gömlu filmuvélunum komið fyrir til sýnis í húsinu og við þeirra starfi tók nýr og fullkominn stafrænn sýningabúnaður. Nýtt hljóðkerfi var tekið í notkun og er nú Dolby Digital 7.1 í Selfossbíó.
Matthias Ginter
Matthias Lukas Ginter, fæddur 19 janúar árið 1994, er þýskur knattspyrnumaður sem spilar með Borussia Mönchengladbach og Þýska landsliðinu.
Soria
thumb|Plaza Mayor.
Soria er borg í Kastilíu-León við Douro-fljót og höfuðborg samnefnds héraðs. Íbúar eru um 39.000 (2017). Borgin er 180 km norðaustur af Madríd og í yfir 1000 metra hæð yfir sjávarmáli. Meðalhiti um 3 gráður í janúar og eru frostdagar 90 yfir árið.
Guan Yu
Guan Yu (關羽) (um 160 e.Kr. - 220 e. Kr.) var kínverskur hershöfðingi á 2. öld og 3. öld, þ.e. á Han-tímabilinu og Þríríkjatímabilinu svokallaða, sem hefur síðar meir verið tekinn í guðanna tölu í kínverskri þjóðtrú, og er víða dýrkaður sem guð í Kína. Hann er einn af þeim guðum í kínverskri trú sem vitað er fyrir víst að hafi upphaflega verið raunveruleg söguleg persóna.
Fæðingarár, dauðadagur og sagnfræðilegar heimildir
Guan Yu var hershöfðingi á 2. og 3. öld, undir lok Han-tímabilsins og í byrjun Þríríkjatímabilsins svokallaða. Ekki er vitað fyrir víst hvenær hann fæddist, en það er talið hafa verið árið 160 e.Kr. Hinsvegar eru nokkuð öruggar sagnfræðilegar heimildir fyrir því að hann hafi látist árið 220, þar sem þess er getið í miðalda-annálnum Zizhi Tongjian (資治通鑑) frá 11. öld.
Þríríkjasaga
Sem sagnfræðileg persóna er Guan Yu talinn vera einn þekktasti kínverski einstaklingurinn frá fornöld. Það er einkum vegna þess að hann er ein af aðalpersónunum í hinni þekktu sögulegu skáldsögu frá 14. öld sem nefnist Þríríkjasaga, en það er ein af hinum svokölluðu „fjórum klassísku skáldsögum“ frá tímum Mingveldisins og Tjingveldisins. Þríríkjasaga segir frá borgarastyrjöldinni sem geisaði í Kína á þessum tíma á milli mismunandi stríðsherra og þriggja konungsvelda, þeirra Wei, Shu og Wu. Sagan segir meðal annars frá miklum hetjudáðum og einnig af nokkrum af þekktustu orrustum í sögu Kína, eins og orrustunni við Rauðaklett árið 208 e.Kr.
Guan Yu sem guð í kínverskri trú
Guan Yu er einn vinsælasti guðinn í Kína, sem skýrist meðal annars af því að árið 1614 tilskipaði Ming-veldið að hann skyldi opinberlega tekinn í guðanna tölu, með titilinn Guandi, og árið 1725 gerði Tjingveldið dýrkun á Guandi að nokkurskonar ríkistrú. Á keisara-tímabilinu (fram til ársins 1911) var þess vegna að finna fleiri hundruð hof tileinkuð Guan Yu í öllum héruðum Kína, og yfirvöld gerðu um 1,600 þeirra að opinberum ríkishofum. Guan Yu er yfirleitt tilbeðinn á níunda degi níunda mánaðir í Kínverska tungltímatalinu. Hann er yfirleitt sýndur með einkennisvopn sitt sem þekkt er sem „hálfmánasverð græna drekans,“ nokkurskonar kesju, eða höggsverð á spjótsenda, en þessu goðsagnakennda vopni er lýst í Þríríkjasögu.
Nú á dögum er dýrkun á Guan Yu útbreiddust í suðurhluta Kína, Taívan, Hong Kong og á meðal kínversku díasporunnar, einkum í Indónesíu, Víetnam, Malasíu og Singapúr. Hann má finna sem goð í öllum helstu kínversku trúarbrögðunum, þ.m.t. alþýðutrúnni, Konfúsíusarhyggju, Daóisma og Búddisma. Hof tileinkuð Guan Yu má finna út um allt Kína, og líkneski af honum eru mjög algeng í hefðbundnum kínverskum verslunum og á veitingastöðum. Einnig er að finna Guan Yu líkneski á nánast öllum (ef ekki öllum) lögreglustöðvum í Hong Kong (Zhou, 2021).
Þann 11. júlí 2016 var vígð risastór stytta af Guan Yu í borginni Jingzhou í Hubei-héraði í miðju Kína (rétt hjá Wuhan -borg). Styttan er 58 metra há, 1,320 tonn á þyngd, og þakin í brons. Inni í styttunni er svo að finna safn tileinkað honum, Guan Yu-safnið.
Míkhaíl Bakúnín
thumb|Mikhail Bakunin Míkhaíl Aleksandrovítsj Bakúnín (30. maí 1814 – 1. júlí 1876) var rússneskur stjórnleysingi.
Katt Williams
Micah Sierra Katt Williams (fæddur 1962), þekktur sem Katt Williams, er bandarískur leikari og gamanleikari.
Inúítamál
thumb|350px|Dreifing inúítamála á [[Norðurslóðir|Norðurslóðum]]
Inúítamál eru ein af tveimur greinum í málættinni eskimóamál, sem tilheyra sjálf eskimó-aleútísk málum. Tungumálin í þessari ætt eru:
Inuítamál eru skyld júpikmálum, sem eru töluð í vestur- og suðurhluta Kanada og austurhluta Rússlands.
Núþáleg sögn
Núþálegar sagnir eru aðeins ellefu sagnorð; eiga, mega, unna, kunna, knega, muna, munu, skulu, vilja, vita og þurfa. Í stað þátíðar í annarri kennimynd hafa þær nútíð. Núþálegar sagnir heita svo vegna þess að nútíð núþálegra sagna er mynduð með hljóðskiptum, eða á svipaðan hátt og þátíð sterkra sagna. Nafnháttarmerkið er ekki notað á eftir núþálegu sögnunum „munu“, „skulu“, „mega“ og „vilja“ (til dæmis er nafnháttarmerkið ekki notað á eftir sögninni að vilja í dæminu „ég vil borða kjúkling“).
Sögnin að knega þýðir að geta, megna, vera einhvers umkominn.
Mótmælin í Bandaríkjunum 2020
thumb|right|Friðsamleg mótmæli í Minneapolis þann 26. maí 2020. thumb|right|Eftirmálar uppþota í Minneapolis þann 28. maí 2020. thumb|right|Höfuðstöðvar þriðja lögreglusvæðisins í Minneapolis brenna þann 28. maí. Mótmælin í Bandaríkjunum, stundum kölluð George Floyd-mótmælin eða tvíburaborgamótmælin, eru mótmæli sem hófust á stórborgarsvæðinu Minneapolis-Saint Paul í Minnesota í Bandaríkjunum. Mótmælin hófust þann 26. maí árið 2020 eftir að bandarískur blökkumaður að nafni George Floyd var myrtur í haldi lögreglumanna daginn áður. Mótmælin, sem beinast gegn kynþáttabundnu lögregluofbeldi í Bandaríkjunum, hafa breiðst út til annarra bandarískra borga og til annarra landa.
Aconitum soongaricum
Hann er eitraður og skal gæta varúðar við meðhöndlun hans, sérstaklega rætur.
Troyes
thumb|right|Gata í Troyes. Troyes er 60 þúsund manna borg við ána Signu í Aube-umdæmi í Frakklandi, 150 km suðaustan við París.
Mótmælin í Bandaríkjunum 2020
Sumir mótmælendurnir á þriðja lögreglusvæði Minneapolis lentu í átökum við lögregluþjóna, sem beittu táragasi og skutu gúmmíkúlum til að brjóta upp mótmælin. Þann 27. maí var einn maður skotinn til bana við veðsölu og rúðurnar á höfuðstöðvum þriðja lögreglusvæðisins voru mölvaðar. Jafnframt var farið ránshendi yfir verslunarmiðstöð og ráðist var á aðrar byggingar og kveikt í þeim. Að minnsta kosti þrettán manns hafa látist í mótmælunum.
Þann 28. maí lýsti borgarstjóri Minneapolis, Jacob Frey, yfir neyðarástandi og fylkisstjóri Minnesota, Tim Walz, kallaði til 500 hermenn úr þjóðvarðliði fylkisins. Fleiri fyrirtæki í tvíburaborgunum hafa orðið fyrir skemmdum og ránum.
Lögreglumenn í höfuðstöðvum þriðja lögreglusvæðisins reyndu að halda aftur af mótmælendum með táragasi en kl. um 11 að kvöldi komust mótmælendur inn í bygginguna og kveiktu í henni. Þá hafði byggingin verið tæmd.
Bæði Walz og Frey skipuðu útgöngubann vegna mótmælanna. Donald Trump Bandaríkjaforseti fullvissaði Walz um að bandaríski herinn myndi koma lögreglunni til aðstoðar ef þess þyrfti.
Morguninn 28. mars handtóku lögreglumenn í Minneapolis Omar Jimenez (sem er svartur), fréttamann hjá CNN, ásamt tökuliði hans á meðan fréttir voru fluttar af mótmælunum. Hann sagði lögreglumönnunum að þeir væru fréttamenn og bauðst til þess að færa sig lengra í burtu en lögreglumennirnir handtóku Jimenez og félaga hans engu að síður. Þeim var sleppt síðar sama dag. Walz bað CNN afsökunar og sagði opinberlega að Jiminez og tökulið hans hefðu aðeins verið að vinna sitt verk og hefðu hagað sér innan réttinda sinna. Hvítur fréttamaður frá CNN sem hafði unnið um eina húsaröð í burtu tók fram að hann hefði ekki verið áreittur af lögreglu, aðeins spurður hver hann væri.
Samstöðumótmæli
Samstöðumótmæli fóru fram í rúmlega 140 borgum í Bandaríkjunum, þar á meðal Oakland, New York-borg, Chicago og Denver.
Sum mótmælin fóru friðsamlega fram en til ofbeldis kom á öðrum þeirra. Þjóðvarðliðið var kallað á vettvang í 24 af 50 fylkjum Bandaríkjanna. Rúmlega 500 manns voru handteknir á einum samstöðumótmælum í Los Angeles. Hlutar mótmælanna í Los Angeles fóru friðsamlega fram en aðrar samkomur þar enduðu í ofbeldi.
Í Newark í New Jersey mótmæltu um 12.000 manns um helgina 31. maí en engar skemmdir voru unnar á verslunum og enginn var handtekinn. Samtökin Newark Community Street Team, sem voru stofnuð árið 2014, unnu að því að koma í veg fyrir ofbeldi og hvetja til friðsamlegra mótmæla. Borgarleiðtogar Newark sögðu að ungir bandarískir blökkumenn meðal mótmælendanna væru ástæðan fyrir því að mótmælin fóru friðsamlega fram. Friðsamleg mótmæli fóru einnig fram í Camden í New Jersey og Flint í Michigan.
Mótmælendur fyrir utan Hvíta húsið, aðsetur Bandaríkjaforseta í Washington, kröfðust afsagnar Trumps forseta. Sumir þeirra hentu flöskum að húsinu. Leyniþjónustumenn fóru með Trump forseta í öryggisbirgi í Hvíta húsinu.
Mótmæli hafa einnig farið fram utan Bandaríkjanna, meðal annars í Lundúnum, Toronto, Beijing, Berlín og Addis Ababa. Sumir alþjóðlegir mótmælendur sögðust vilja styðja George Floyd en einnig beina athygli að kynþáttafordómum lögreglu í eigin löndum. Í Toronto minntust mótmælendurnir dauða Regis Korchinski-Paquet, blökkukonu sem féll út af svölunum á íbúð sinni á meðan lögreglumenn voru heima hjá henni. Lundúnabúar mótmæltu fyrir utan Grenfell Tower, þar sem margir blökkumenn og Arabar höfðu látist í bruna árið 2017. Parísarbúar minntust Adama Traoré, blökkumanns sem var drepinn í haldi franskra lögreglumanna árið 2016. Ástralar minntust Davids Dungay, ástralsks frumbyggja sem lést í haldi lögreglu. Líkt og Floyd sagði Dungay einnig „Ég get ekki andað“ margsinnis áður en hann dó. Sumir mótmælendur hafa krafist hertra andrasískra laga í eigin löndum.
Bent hefur verið á Floyd-mótmælin og viðbrögð við þeim sem dæmi um rýrnun á forystuhlutverki Bandaríkjanna á alþjóðasviðinu. Franski blaðamaðurinn Pierre Haski sagði þann 1. júní: „Beijing hefði ekki getað vonast eftir betri gjöf. Landið sem kennir Kína um allt sem aflaga fer í heiminum birtist nú á forsíðum blaða vegna óeirða í borgum sínum.“
Göbb í tengslum við mótmælin
Að minnsta kosti einn stuðningshópur hvítra kynþáttayfirburða, Identity Evropa, hefur villt á sér heimildir og þóst standa með mótmælendunum á Twitter. Þeir sögðust vera meðlimir Antifa-hreyfingarinnar og hvöttu mótmælendur til að fara ránshendi um hverfi þar sem hvítir íbúar væru í meirihluta. Upp komst um gabbið og Twitter lét taka niður færslur þeirra fyrir að brjóta reglur um ofbeldi, ruslpósta og falska notendaaðganga.
Dauðsföll
Þann 2. júní árið 2020 höfðu þrettán manns látist vegna mótmælanna:
Núþáleg sögn
Tenglar
Germanic verb
Grænjaxlinn
Söguþráður
Baldur Badmington, enskur hefðarmaður, kemur til villta vestursins ásamt einkaþjóni sínum Jósepi að vitja arfs. Arfurinn er búgarður á stórri jörð í nágrenni Þurrkverkarbæjar og ætlar Baldur að setjast þar að og halda áfram búskap. Þetta fellur í grýttan jarðveg hjá eiganda nágrannajarðar, Gúma Gikks, sem vill ólmur komast yfir jörð nágranna síns. Gúmi ákveður því að veita Baldri óblíðar móttökur að hætti villta vestursins og reynir að spilla fyrir áformum hans. Þegar tilraunir Gúma renna út í sandinn ákveður hann að setja á svið eigin dauða í því skyni að koma sök á Baldur og Lukku Láka og fá þá dæmda fyrir morð. Lukku Láki og Baldur reyna að komast undan, en eru gripnir af skerfaranum og liði hans. Eftir sýndarréttarhöld á kránni eru Lukku Láki og Baldur dæmdir til hengingar, en Láka tekst að flýja með því að stökkva út um glugga á bak Léttfeta. Lukku Láka tekst að fletta ofan af ráðabruggi Gúma og koma í veg fyrir á síðustu stundu að Baldur verði hengdur. Baldur skorar þá á Gúma að gera út um málið í einvígi að breskum sið.
Íslensk útgáfa
Grænjaxlinn var gefin út af Fjölva árið 1980 í íslenskri þýðingu Þorsteins Thorarensen. Þetta er 26. bókin í íslensku ritröðinni.
Mótmælin í Bandaríkjunum 2020
Kórónaveirufaraldurinn
Mótmælin hófust vorið 2020, stuttu eftir að dauðsföll vegna yfirstandandi kórónaveirufaraldar í Bandaríkjunum voru orðin 100.000 talsins. Faraldurinn hafði þegar haft þungbærari áhrif á svarta og þeldökka Bandaríkjamenn en á hvíta. Sérfræðingar sögðust óttast að mótmælendurnir kynnu að dreifa veirunni sín á milli. Efnahagslega áhrif faraldursins voru jafnframt þau að atvinnuleysi náði áður óþekktum hæðum á skömmum tíma en í byrjun júní 2020 höfðu 42,6 milljónir Bandaríkjamanna sótt um atvinnuleysisbætur frá því faraldurinn hófst. Atvinnuleysi er jafnan meira meðal svartra og lagðist einnig þyngra á þá en hvíta Bandaríkjamenn vegna faraldursins.
Viðbrögð Tims Walz
Tim Walz, fylkisstjóri Minnesota, sagðist vilja sjá breytingar: „Það er tími fyrir endurbyggingu. Endurbyggjum borgina, endurbyggjum réttarkerfið okkar og endurbyggjum sambandið milli lögreglunnar og þeirra sem hún á að vernda. Dauði George Floyd ætti að leiða til réttlætis og kerfisbreytinga, en ekki til frekari dauða og eyðileggingar.“
Viðbrögð Donalds Trump
thumb|right|Donald Trump Bandaríkjaforseti heldur á lofti Biblíu fyrir framan kirkju heilags Jóhannesar í Washington, D.C. eftir að hafa sent lögreglu til að tvístra mótmælendum. Donald Trump Bandaríkjaforseti lýsti yfir samúð með George Floyd og fjölskyldu hans en kallaði mótmælendurna einnig „bófa“ (e. thugs) og sagði um þá „Þegar ránin byrja, þá hefst skothríðin“ (e. When the looting starts, the shooting starts) á Twitter-síðu sinni. Twitter faldi færsluna þar sem hún þótti brjóta gegn reglum samfélagsmiðilsins um að vegsama ofbeldi. Trump kenndi „veikburða“ borgar- og fylkisstjórum úr Demókrataflokknum um mótmælin og lagði jafnframt áherslu á hlutverk Antifa, sem hann sagðist ætla að skilgreina sem hryðjuverkahóp.
Öldungadeildarþingmaðurinn Tim Scott frá Suður-Karólínu, sem er svartur og flokksbróðir Trumps í Repúblikanaflokknum, sagði ummæli forsetans „ekki uppbyggjandi“.
Þann 1. júní tilkynnti Trump borgar- og fylkisstjórnum þar sem mótmælin voru í gangi að þær yrðu að binda endi á óeirðirnar, ella myndi hann senda herinn til þess að gera það. Lögunum sem heimila Trump að gera þetta, uppreisnarlögunum frá árinu 1807, var síðast beitt við óeirðirnar í Los Angeles sem hófust vegna handtöku Rodney King árið 1992.
Þann 1. júní, klukkan tæplega sjö að morgni, þegar fólki hafði verið bannað að fara út á götur, beittu lögreglumenn og leyniþjónustumenn piparúða, táragasi og reyksprengjum gegn mótmælendum nálægt Hvíta húsinu. Þetta var gert til þess að hrekja mótmælendurna frá biskupakirkju heilags Jóhannesar í Washington. Eftir að mótmælendurnir voru á brott gekk Trump forseti að kirkjunni, hélt Biblíu á lofti og lét taka mynd af sér. Biskupinn Mariann E. Budde, leiðtogi biskupakirkjunnar í Washington-borg, sagði að Trump hefði ekki farið með neinar bænir né talað um George Floyd. Næsta dag gagnrýndu nokkrir Demókratar og tveir Repúblikanar Trump fyrir uppátækið. Ben Sasse, öldungadeildarþingmaður Repúblikana í Nebraska, sagði: „Við eigum stjórnarskrárvarinn grundvallarrétt til þess að mótmæla og ég er á móti því að brjóta upp friðsamlega mótmælasamkomu til að halda myndatöku þar sem orð Guðs eru notuð sem pólitískur leikmunur.“
Mannréttindarannsóknir í Minnesota
Mannréttindafulltrúinn Rebecca Lucero sagði að ráðuneytið myndi fá rannsóknarskýrsluna eftir „nokkra mánuði“.
Baldur Már Arngrímsson
Baldur Már Arngrímsson (fæddur 30. nóv. 1943) er íslenskur gítarleikari sem er þekktastur fyrir að spila með hljómsveitinni Mannakorn. Hann söng í laginu “Lilla Jóns”.
Valahnúkur (Þórsmörk)
thumb|Valahnúkur. thumb|Útsýni frá Valahnúk. Valahnúkur er fjall í Þórsmörk á Suðurlandi. Það er 458 metra hátt og er vinsælt göngufjall.
Hoya lanceolaria
Hoya lanceolaria er fjölær jurt í vaxblómaættkvísl. Útbreiðslan er á Nýju-Guíneu.
Hringbraut
Hringbraut er ein af aðalumferðargötum Reykjavíkur. Hún nær frá hringtorginu fyrir framan JL-húsið á Granda að mislægum gatnamótum við Snorrabraut, en þar eftir heitir hún Miklabraut. Hún skiptir þannig Vesturbænum í tvennt allt að hringtorginu á Melunum og skilur þar eftir Miðborgina frá Vatnsmýrinni. Við Hringbraut standa bæði Þjóðminjasafn Íslands, Félagsmiðstöð stúdenta, Landspítalinn og Umferðarmiðstöð Reykjavíkur.
Þegar Hringbraut var fyrst lögð var núverandi Snorrabraut hluti af henni og náði hún því nokkurn veginn í hálfhring utan um meginbyggð Reykjavíkur, og dregur nafn sitt af því.
Pierre Mignard
thumb|right|Sjálfsmynd Pierre Mignard (7. nóvember 1612 – 30. maí 1695) var franskur listmálari frá Troyes. Hann lærði hjá Jehan Boucher í Bourges og fékk vinnu á vinnustofu Simon Vouet í París. 1630 hélt hann til Ítalíu þar sem hann dvaldist næstu 22 árin. Hann varð síðan hirðmálari við frönsku hirðina í París þar sem hann varð leiðtogi andstöðunnar við frönsku listaakademíunnar sem var undir stjórn Charles Le Brun.
Flæðirit
thumb|right|Einfalt flæðirit sem sýnir hvernig á að eiga við lampa sem virkar ekki. Flæðirit er notað til að lýsa flæði reiknirita eða forrits.
Þegar leysa á flókið vandamál og gefa yfirsýn þá er gott að stilla því upp gróflega og skoða hver séu helstu atriðin í vandamálinu. Flæðirit er gott verkfæri fyrir þetta. Það veitir góða yfirsýn og skýrir hvert er flæðið á milli helstu blokka vandamálsins. Síðan má taka hverja einstöku blokk, skoða nánar og jafnvel skrifa sér flæðirit sem lýsir innihaldi þeirrar blokkar.
Hægt er að nota flæðirit til að lýsa ýmiss konar öðru flæði en forritun. Til eru ýmsar aðrar tegundir flæðirita en því sem hér er lýst, svo sem: UML, samskiptarit, stöðurit og verknaðarrit svo eitthvað sé nefnt. En öll þessi rit hafa afmörkuð hlutverk innan flæðirita. Með UML er til dæmis hægt að teikna klasarit.
Forrit
Ýmisleg forrit eru á markaðinum til að skrifa flæðirit með. Helstu forrit eru: Microsoft Office Visio, OpenOffice.org Draw, iGrafx FlowCharter & Process, EDraw Flowchart Software, Inkscape, Dia, ConceptDraw og SmartDraw. Einnig má notast við hvaða teikniforrit sem er, nú eða bara blað og blýant.
Það eru einnig til forrit sem geta búið til flæðirit sjálfkrafa, annaðhvort beint frá forritunarkóða eða sérstöku skriftarmáli fyrir flæðirit.
Wide Open Spaces
Wide Open Spaces er breiðskífa með hljómsveitinni Dixie Chicks sem kom út 23. janúar 1998. Breiðskífan varð til þess að áheyrendaskari hljómsveitarinnar stækkaði; fyrst og fremst samanstóð hann af ungum konum sem gátu séð sjálfar sig í bæði hljómsveitarmeðlimum og textum þeirra. Tónlist Dixie Chicks kom þeim í efstu 5. sætin á bæði kántrí- og poppvinsældalistum. Þannig seldist Wide Open Spaces í 12 milljón eintökum á kántrívettvanginum einum saman en það reyndist vera met hjá dúett eða hljómsveit í sögu kántrítónlistar. Fram til 2008 seldust 12 milljónir eintaka af plötunni í heiminum öllum og hlaut hún þannig demantssöluverðlaun. Næsta árið komu út þrjár smáskífur af breiðskífunni og komust allar í efsta sæti kántrí-vinsældalistanna; „There's Your Trouble“, „You Were Mine“ og titillagið „Wide Open Spaces“.
Tadatoshi Masuda
Tadatoshi Masuda (fæddur 25. desember 1973) er japanskur fyrrverandi knattspyrnumaður. Hann spilaði 1 leiki með landsliðinu.
Jakob Tryggvason
Jakob Tryggvason (fæddur 31. janúar 1907, dáinn 13. mars 1999) var tónlistarmaður á Akureyri. Hann var sonur Tryggva Jóhannssonar, f. 11. apríl 1882, d. 23. ágúst 1971, bónda á Ytra-Hvarfi í Svarfaðardal, og Guðrúnar Soffíu Stefánsdóttur, f. 12. júlí 1885, d. 9. janúar 1963 frá Sandá í Svarfaðardal. Kona hans var Unnur Tryggvadóttir og áttu þau 3 börn.
Jakob var organisti við Akureyrarkirkju 1941 - ­1986 og starfaði að tónlistarmálum á Akureyri um 45 ára skeið. Um fermingaraldur hóf hann nám í orgelleik hjá Tryggva Kristinssyni, síðar tengdaföður sínum, en fluttist svo til Reykjavíkur þar sem hann stundaði nám við Samvinnuskólann og sótti jafnframt tíma hjá Sigurði Frímannssyni organista. Jakob lauk prófi frá Samvinnuskólanum árið 1927 og fluttist þá norður og starfaði á skrifstofu Kaupfélags Eyfirðinga. Árið 1931 fór hann aftur suður til Reykjavíkur og fór í einkatíma til Páls Ísólfssonar organista. Hann var í Tónlistarskólanum í Reykjavík til ársins 1938. Jafnframt starfaði hann á skattstofu Reykjavíkur. Árið 1941 var Jakob ráðinn organleikari við Akureyrarkirkju og sinnti hann því starfi til ársins 1945 að hann fór til framhaldsnáms í London. Þar var Jakob við nám í The Royal Academy of Music til ársins 1948. Frá þeim tíma var hann organleikari við Akureyrarkirkju óslitið til ársins 1986. Jakob var kennari og skólastjóri Tónlistarskóla Akureyrar frá 1950 - ­1974 og stjórnaði Lúðrasveit Akureyrar um tuttugu ára skeið. Þá stjórnaði hann Lúðrasveit Barnaskóla Akureyrar um árabil og kenndi tónmennt við Oddeyrarskóla á Akureyri. Jakob þjálfaði Smárakvartettinn á Akureyri og síðar Geysiskvartettinn og lék undir með þeim báðum. Þá stjórnaði hann kvennakórnum Gígjunum á Akureyri.
Eftir Jakob liggur fjöldi útsetninga á sönglögum og kirkjutónlist, auk nokkurra frumsaminna verka. Jakob var kjörinn heiðursfélagi Lúðrasveitar Akureyrar árið 1967, Félags íslenskra organleikara árið 1991 og Kórs Glerárkirkju árið 1994. Hann var sæmdur riddarakrossi hinnar íslensku fálkaorðu árið 1980.
Harry Mulisch
thumb|right|Harry Mulisch Harry Mulisch (29. júlí 1927 – 30. október 2010) var hollenskur rithöfundur. Móðir hans var gyðingur og faðir hans var austurrískur. Hann er helst þekktur fyrir skáldsögu sína De ontdecking van de hemel, sem er póstmódernísk skáldsaga.
Sigrún Júlíusdóttir
Sigrún Júlíusdóttir er fyrrum prófessor í félagsráðgjöf við Háskóla Íslands og rekur meðferðarþjónustuna Tengsl sem veitir sérhæfða hjóna-og fjölskyldumeðferð. .
Náms- og starfsferill
Sigrún lauk stúdentsprófi frá Menntaskólanum í Reykjavík árið 1965, Socionomexamen (félagsráðgjafarpróf) frá háskólanum í Lundi árið 1970, fil. kand. prófi í félagsfræði frá félagsvísindadeild Háskólans í Stokkhólmi 1972 og meistaraprófi í klínískri félagsráðgjöf 1978 frá University of Michigan, USA. Hún lauk námi í handleiðslu á vegum geðdeildar Landspítalans og Institut i familjeterapi í Gautaborg 1985 og hlaut löggilt meðferðarréttindi 1989 frá Socialstyrelsen í Svíþjóð að loknu námi við sálfræðideild Gautaborgarháskóla. Þá lauk hún doktorsprófi í fjölskyldurannsóknum frá Félagsráðgjafardeild Háskólans í Gautaborg 1993.
Sigrún var yfirfélagsráðgjafi Geðdeildar Landspítalans 1976-1990 og árið 1982 stofnaði hún ásamt fleirum meðferðarþjónustuna Tengsl. Hún var lektor í félagsráðgjöf við Háskóla Íslands frá 1991, dósent 1994 og prófessor frá 1999 þar til hún fór á eftirlaun árið 2014. Hún vinnur nú að rannsóknum og leiðsögn meistaranema við Háskóla Íslands.
Rannsóknir
Helstu rannsóknarsvið Sigrúnar varða fjölskylduþróun og náin samskipti, barna- og fjölskylduvernd og rannsóknir og fagþróun í félagsráðgjöf ásamt faghandleiðslu. Sigrún hefur meðal annars kannað þætti er varða seiglu og starfhæfni í parsambandi; foreldrafærni, verndandi og ógnandi þætti í uppeldisskilyrðum barna; stöðu barna sem aðstandenda við áfall, skilnað eða andlát foreldris.
Sigrún hefur skrifað fjölmargar skýrslur, greinar og bókarkafla, bæði í íslenskum ritum og erlendum. Auk greina í fræðiritum hefur hún tekið þátt í umræðu samfélagsins og miðlað þekkingu til almennings, bæði með greinaskrifum í blöðum og tímaritum og einnig með þátttöku í ljósvakamiðlun.
Ýmis störf og verkefni
Sigrún hefur gegnt ýmsum nefndar- og þróunarstörfum á vegum Háskóla Íslands og ráðuneyta og á Norðurlöndunum. Hún var m.a.formaður stjórnar Rannsóknastofnunar í barna- og fjölskylduvernd (RBF); fastafulltrúi háskólaráðs í dómnefnd á sviði félagsvísinda; fulltrúi í starfshópi rektors um fjölskyldumálefni stúdenta; og í starfshópi um málefni/starfslok prófessora við HÍ.
Sigrún var í stjórn Nordic Campbell Center við Dansk Socialforskingsinstitut í Danmörku, 2002-´08 (Norræn miðstöð um mat og þróun rannsókna á félags- og menntavísindasviði, og systursamtök við International Campbell Collaboration). Árið 2000 hafði hún umsjón með menningarverkefni Háskóla Íslands, Borgarfjölskyldan þar sem fjallað var um líf borgarfjölskyldunnar frá ýmsum sjónarhornum. Þá var hún skipuð af forsætisráðherra í nefnd um starfsemi vistheimila (2007-´12) samkvæmt lögum nr. 26/2007 („Breiðavíkurnefnd“).
Sigrún kom að stofnun félagsráðgjafarnáms við Háskóla Íslands 1980, og síðan að skipan og þróun meistara- og doktorsnáms ásamt því að móta nýjar þverfaglegar diplómanámsleiðir (m.a. kynfræði, handleiðslufræði). Hún beitti sér sér fyrir tilurð Rannsóknarstofnunar í barna- og fjölskylduvernd, RBF við Félagsráðgjafardeild Háskóla Íslands ásamt útgáfu ritraðar RBF sem hún ritstýrir.
Sigrún var ritstjóri Tímarits félagsráðgjafa 2010-2015.
Árið 2012 stofnaði Sigrún rannsóknasjóð í félagsráðgjöf. Markmið sjóðsins er að efla og styrkja rannsóknir í félagsráðgjöf á sviði barna- og fjölskyldumálefna ásamt því að efla doktorsnám og sérfræðiþekkingu í félagsráðgjöf. Frá árinu 2016 heitir sjóðurinn Sigrúnarsjóður og heyrir undir Styrktarsjóði Háskóla Íslands.
Landssamband íslenskra útvegsmanna
Landssamband íslenskra útvegsmanna (LÍÚ) eru hagsmunasamtök útvegsmanna á Íslandi og eiga allir meðlimir svæðisbundins útvegsmannafélags, sem er meðlimur í LÍÚ, aðild að félaginu. Félagið er aðildarfélag Samtaka atvinnulífsins og eru því allir meðlimir LÍÚ félagar í Samtökum atvinnulífsins. Um miðbik 20. aldar og allt fram undir lok hennar var íslenskur sjávarútvegur undirstaða íslensks atvinnulífs. Þá var það hlutverk LÍÚ að vera samningsaðili fyrir hönd þeirra sem gerðu út veiðibáta, bæði til sjómanna sem og stjórnvalda. Þótt sjávarútvegur sé ekki jafn mikilvægur og það var áður fyrr er LÍÚ enn mikilvæg samtök.
Saga
LÍÚ var stofnað af 50 útgerðarmönnum á fundi í Reykjavík þann 17. janúar 1939. Alþingismennirnir Jóhann Þ. Jósefsson og Sigurður Kristjánsson og útgerðarmaðurinn Elías Þorsteinsson frá Keflavík höfðu verið fengnir til þess að undirbúa stofnunina. Áður var búið að stofna Útvegsbændafélag Vestmannaeyja og Félag íslenskra botnvörpuskipaeigenda. LÍÚ var stofnað svo að hagsmunum útgerðarmanna um land allt gæti verið gætt af einu og sama félaginu.